Europa Națiunilor și Libertății (ENL)

Statut politic

•	Democracție:  partidele și membrii  Parlamentului European care fac parte din grupul „ENL“ își fundamentează  proiectul politic în conformitate cu principiile  democratice și cu statutul drepturilor fundamentale, respingînd, astfel, orice fostă sau actuală afiliere, legătură sau înțelegere  față de orice proiect autoritarist sau totalitar.

•	Suveranitate: partidele și membrii Parlamentului European care fac parte din grupul „ENL“ își fundamentează alianțele politice pe principiul suveranității statelor și popoarelor, bazîndu-se pe cooperarea dintre națiuni, respingînd orice politică proiectată să creeze un model  al unui supratat sau  un model supranațional. Opoziția față de orice transfer al suveranității naționale către organismele supranționale și/sau instituțiile europene, este unul dintre principiile fundamentale care unesc membrii „ENL“

•	Identitate:  partidele și membrii  Parlamentului European care fac parte din grupul „ENL“ își fundamentează alianțele politice pe păstrarea identității popoarelor și națiunilor europene, conform caracteristicilor specifice fiecărui popor. Astfel, drreptul de a controla și reglementa imigrația este un principiu fundamental împărtășit de membrii grupului „ENL“.

•	Specificitate: partidele și membrii  Parlamentului European care fac parte din grupul „ENL“ recunosc dreptul  fiecăruia de a-și apăra specificul unic al modelelor economice, sociale, culturale și teritoriale. Grupul „ENL“  urmărește să păstreze diversitatea proiectelor politice ale membrilor săi.

•	Libertăți: partidele și membrii  Parlamentului European care fac parte din grupul „ENL“ își fundamentează alianțele pe apărarea libertăților individuale, punînd accent pe importanța deosebită pe care o are protejarea libertății de exprimare,  printre care și libertatea digitală care este, în prezent, în pericol.